 Àgbáríjọpọ àwọn akẹkọọ AAUN fẹhónú hàn nípìnlẹ Òndó Ọlọpàá yìnbọn fún akẹkọọ AAUA BBC Yorùbá ri gbọ wípé ìfẹhònúhan náà wáyé ní ìlú Àkùngbá-Àkókó àti ìlú Àkúrẹ tí ṣe olú ìlú ìpínlẹ Òndó. Ààrẹ fún ẹgbẹ àwọn ọmọbíbí ìpínlẹ Òndó ní fásitì nàá, Popoọla Morayọ Samson sọ fún BBC pe ìjọba ìpínlẹ Òndó ṣèlérí ètò ẹkọ ọfẹ fún àwọn akẹkọọ nàá láti fi tùwọn lójú. Ṣùgbọn, ó ní àwọn kò fẹ ètò ẹkọ ọfẹ nàá, ẹdínwó owó ilé-ìwé làwọn fẹ. Owó ilé-ìwé tó kéré jù tí àwọn akẹkọọ nàá n san tẹlẹ ni ẹgbẹrún mẹtàlélógún lé ọgọrùn ún Náírà, ṣùgbọn tí ìjọba ti sọ di ààdọjọ ẹgbẹrún Náírà. Akitiyan BBC láti bá iléeṣẹ ọlọpàá ní ìpínlẹ Òndó jásí pàbó Ó fi kun pé fásitì nàá ni owó rẹ kéré jùlọ tẹlẹrí ní Nàìjíríà. Lásìkò ìfẹhónúhàn nàá, a gbọ wípé àwọn ọlọpàá gbìyànjú láti fi afẹfẹ tajú-tajú tú àwọn akẹkọọ nàá ka. Bákanna ni Popoọla Morayọ sọ wípé wọn yin ìbọn mọ ọkan lára àwọn akẹkọọ nàá lẹsẹ. Akẹkọọ ọhún ló ní wọn ti gbé lọ sí ilé ìwòsàn fún ìtọjú. Owó ilé-ìwé tó kéré jù tí àwọn akẹkọọ nàá n san tẹlẹ ni ẹgbẹrún mẹtàlélógún lé ọgọrùn ún Náírà Ẹwẹ, ààrẹ ilé ìgbìmọ aṣòfin fásítì nàá, Awoṣika Ayọdapọ sọ wípé ọpọlọpọ ìpàdé làwọn ti ṣe pẹlú ìjọba, ṣùgbọn tí wọn kò gbìpẹ. Akitiyan BBC láti bá iléeṣẹ ọlọpàá ní ìpínlẹ Òndó jásí pàbó. Àwọn iròyin tì ẹ leè nífẹ síí: : Àwọn akẹkọọ fásitì Adekunle Ajasin, Akungba-Akoko tú síta kẹtí-kẹtí lónìi láti fẹhónú hàn lórí i àfikún owó iléèwé tí ìjọba ìpínlẹ Òndò paláṣẹ. 